ДОКЛАД

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ В ИЗПЪЛНЕНИЕ НА ПРОГРАМАТА ЗА ЧИТАЛИЩНА ДЕЙНОСТ НА НЧ „ХРИСТО БОТЕВ-1908” с.ЖИТЕН, общ.ГЕН.ТОШЕВО,обл.ДОБРИЧ ЗА 2021 ГОДИНА

Дами и Господа,

НЧ „Христо Ботев-1908” с. Житен е средище за активно-просветна дейност. Организира и съхранява всички обичаи и празници в селото и ги предава на младото поколение.

Читалището разполага с обособена библиотека с 14248 тома българска и чужда литература. Стараем се да задоволим нуждите на своите читатели, които за съжаление с годините намаляват, тъй както намаляват жителите на селото.

Периодично се обновява библиотечния фонд.

През месец септември миналата година ни гостуваха по Национални културни празници „Албена 2021“ писателите: Стоян Райчевски, Петър Андасаров, Иван Гранитски, Панко Анчев, Надя Попова, Боян Ангелов, Любомир Котев, Атанас Звездинов, те представиха и дариха на библиотеката свои нови книги.

Със средства на Общината бяха абонирани три броя вестници, поставени на място, където могат да се разгледат от всеки желаещ читател.

В библиотеката редовно се правят кътове и изложби, свързани с различни празници и годишнини:”Рождението на Христо Ботев”, „Обесването на Васил Левски”, „Баба Марта”, Трети март-Национален празник,”Ден на българската култура и славянска писменост”, „Великден”, „Ден на детето”,”Рождението на Йордан Йовков”, „Коледа” и други.

През изминалата година заради пандемията не можахме да пресъздадем и празнуваме обичаите: „Бабин ден” и „Трифон Зарезан”.

Със самодейците бе отбелязан празника „Деня на самодееца”-Първи март.

При разхлабване на епидемичните мерките в страната със СИФ „Житен клас” посетихме следните събори и фестивали:

1. Еньовски фолклорен събор „Край язовир Дрян“ с.Красен, общ.Ген.

Тошево.

1. „Празник на народния обичай и автентична носия“ с. Рибарица,

общ. Тетевен

1. ДФС „ Богородица“ гр. Ген. Тошево.

Съвместно със самодейците от НЧ“Васил Левски-2007“ с.Сноп организирахме и посетихме със собствени средства :Старата столица Плиска, „Двора на кирилицата“ гр.Плиска, „Мадърския конник“ гр. Мадара и гр. Шумен.

За първа година бе украсено и дървото пред читалището с великденска украса и това предаде на селото великденски дух.

За „Коледа“ както всяка година бе украсена елхата в центъра на селото.

Също така бяха раздадени малки пакети с хранителни продукти на и над осемдесет годишни жители на с. Житен, смятам това да стане традиция и в това начинание да се включат и дарители със средства и хората получили такива „Коледни“ пакети да станат повече.

През 2021година със отпуснатите 1200лв. от Община Ген. Тошево и читалищни средства се подмени дограмата на четири броя прозорци в библиотеката.

За следващата 2022година сме кандидатствали за средства за подмяна паркета в Музейната сбирка на „Отвлечените Добруджанци“ с ламиниран тъй като стария е подут и неравен.

През 2021 година редовно са правени заседания на читалищното настоятелство, на който се обсъждаха въпроси свързани с неговата работа.

Благодаря за вниманието.

Председател:..........................

/ Ил. Добрев/

ЧИТАЛИЩНО НАСТОЯТЕЛСТВО:

1. ИЛИЯ ДОБРЕВ ИЛИЕВ - председател
2. СНЕЖАНА НИКОЛЧЕВА ДИМИТРОВА- член
3. СТАНКА ПЕТРОВА ГЕОРГИЕВА – член
4. ВАСИЛКА ИВАНОВА ЙОРДАНОВА – член
5. ЦОНКА ИВАНОВА ИВАНОВА- член

ПРОВЕРИТЕЛНА КОМИСИЯ:

1. МАРИЯНА МАНОЛОВА КОСТАДИНОВА- член
2. РУСКА ПЕТРОВА ГЕОРГИЕВА – член
3. ГАЛИНА ПЕТРОВА СЛАВОВА - член